איירון מן / טוני סטארק

טוני סטארק הוא בנו של האוורד סטארק וידוע בכינוי איירון מן. טוני הוא מיליארדר, גאון, והבעלים של תעשיות סטארק. אחרי שנחטף באפגניסטן ע"י ארגון הטרור עשר הטבעות, טוני יצר בשבי את המצאתו הגדולה ביותר - חליפת האיירון מן הראשונה. במשך השנים החליפות הלכו והשתכללו, והוא הביס בעזרתם נבלים רבים (כגון איירון מונגר, וויפלאש, המנדרין ועוד). טוני שימש כיועץ לשילד, ובעקבות פלישת הצ'יטארי נהפך לחבר בנוקמים.

טוני מימן את הנוקמים ושימש כמנהיגם יחד עם קפטן אמריקה. אחרי הקרב על ניו יורק טוני נכנס לחרדות מהחשש שחייזרים יפלשו שוב לכדור הארץ, והפעם האנושות לא תהיה מוכנה לכך. לכן טוני המשיך לפתח את החליפות שלו, והגהה את הרעיון של יוזמת אולטרון. אך במקום ליצור רובוט שיגן על האנושות, אולטרון הגיע למסקנה שעדיף פשוט להשמיד אותה.

הנוקמים נלחמו באולטרון והביסו אותו, אך היו הרוגים ונפגעים רבים. תחושת האשמה הכבדה של טוני גרמה לו לקבל ולקדם את הסכמי סוקוביה, מה שהוביל למלחמת אזרחים של ממש בין חברי הנוקמים. מאז המלחמה טוני משמש כמנהיג הנוקמים תחת פיקוח ממשלתי, ואף שימש כמנטור לגיבורים צעירים יותר, כמו ספיידרמן.

## ביוגרפיה

### ילדות קשה

טוני נולד במאי 29, 1970 להאוורד ומריה סטארק. בגלל היעדרותו של אביו מחייו בגלל עבודתו, טוני גודל ע"י הבאטלר המשפחתי אדויין ג'רוויס. טוני הראה אינטליגנציה מפותחת לגילו, והשיג יעדים רבים בנערותו. בדצמבר 1991 הוריו של טוני נהרגו בתאונת דרכים, וכמה חודשים לאחר מכן הוא נהפך למנכ"ל הצעיר ביותר בתולדות החבר המשפחתית - תעשיות סטארק.

### הצלחה מסחררת

תחת ניהולו של טוני בשיתוף עם עובדיה סטיין, תעשיות סטארק נעשתה במהירות חברת הנשק הגדולה בעולם. טוני פיתח המצאות שונות (ביניהם הממשק האינטילגנטי ג'רוויס) וכלי נשק מתקדמים, ורק המשיך להגדיל את הונו העצום. ההצלחה המסחררת בגיל צעיר ואישיותו הכריזמתית גרמו לטוני להיות מבוקש למדי בקרב בחורות רבות, והוא אף שבר שיאים של אביו, שהיה גם הוא רווק מהולל.

### בשבי

במהלך מכירת נשק באפגניסטן, הציג סטארק לראשונה את "טיל יריחו", הנשק החדש והמתקדם של תעשיות סטארק. אחרי המכירה טוני ושיירתו הותקפו ע"י ארגון הטרור עשר הטבעות, בעזרת כלי נשק מתוצרת סטארק. טוני נפגע ורסיסים מטיל חדרו לליבו.

בשבי חייו של סטארק ניצלו הודות להו ינסן, שבנה אלקטרומגנט מאולתר המונע ע"י מצבר מכונית, שהרחיק את הרסיסים מליבו של טוני. סטארק התקבל בברכה ע"י חבר הארגון אבו קאבר, שהסביר שהם מעריצים גדולים של סטארק וכלי נשקו, ושהם מעוניינים שהוא יבנה בשבילם טילי יריחו.

### הבריחה

טוני הסכים, אך בחשאי פיתח גרסה ממוזערת של כור הקשת כדי למנוע מהרסיסים לחדור לליבו, וכדי להפעיל את תוכנית הבריחה שלו - חליפת שריון מצוידת בלהביורים, שלימים תכונה MARK I. כדי שתוכנית הבריחה תעבוד ינסן הקריב בשביל טוני את חייו, וביקש ממנו שינצל את המתנה שניתנה לו כדי לעשות דברים משמעותיים בעולם. טוני הצליח לברוח ולהגיע לחיל חיפוש של חיל האוויר האמריקאי, שתר אחריו זה זמן רב.

### החלטה מפתיעה

אחרי שחזר לארה"ב, טוני ביקש שני דברים - צ'יזבורגר ומסיבת עיתונאים. במסיבת העיתונאים טוני הודיע שבעקבות גילויו כי נשקים מתוצרת תעשיות סטארק הגיעו לארגוני טרור, תעשיות סטארק יפסיקו לייצר ולסחור בנשק. הודעה זאת עוררה רעש ובהלה אצל ראשי החברה, ונתן תירוץ לעובדיה סטיין להעיף את טוני משולחן המנהלים.

### אויב מבית

טוני שקד על כור קשת חדש, וכן על חליפה חדשה ועוצמתית יותר. אחרי שיצא ל"נסיעת מבחן" עם MARK III באפגניסטן וחילץ חפי מפשע, התקשורת וחיל האוויר האמריקאי החלו להתעניין באותו "איירון מן" המסתורי. עובדיה סטיין ניסה לשווא לשכפל את ההצלחה של טוני במזעור כור הקשת, ולבסוף פשוט לקח את הכור מטוני כדי להפעיל את החליפה שלו - האיירון מייג'ור. טוני ועובדיה נלחמו זה בזה וטוני ניצח, מפיל את עובדיה אל תוך כור הקשת המקורי.

אחרי הקרב נערכה מסיבת עיתונאים כדי להסביר את המאורע, טוני התבקש ע"י פיל קולסון להיצמד לאליבי ששילד הכינו לו. לא עברו 2 דקות וטוני הודיע לכל העולם שהוא איירון מן.

### חידוש יריד המדע של תעשיות סטארק

שישה חודשים לאחר חשיפת זהותו לציבור, טוני הכריז על פתיחה מחדש של "יריד תעשיות סטארק", יוזמה שהחל אביו והופסקה בשנת 1974. אך למרות ההשגים היפים שהם סטארק התגאה, הן בתור איירון מן והן בתור מנכ"ל תעשיות סטארק, מצבו לא היה כל כך טוב. כור הקשת שהציל את חייו החל להרעיל אותו, משחרר חומר שנקרא פולודיום אל כלי הדם, וגורם לו למוות איטי, אך בלתי נמנע.

### ארה"ב vs טוני סטארק

סנטור סטרן תבע בשם ממשלת ארצות הברית מטוני להעביר את טכנולוגית איירון מן לרשות הצבא. טוני מסרב בטענה שהוא ואיירון מן הם ישות אחת, בנוסף לכך שלאף מדינה או ארגון כלשהו לא יהיה את טכנולוגית איירון מן למשך 10 שנים הקרובות. טענה זו התרסקה לאחר שאיוון וואנקו (וויפלאש) תקף את טוני במירוץ מכוניות במונקו בעזרת טכנולוגיה המופעלת ע"י כור קשת כמעט זהה לשל טוני.

### קרב בין חברים

    טוני שלא הצליח למצוא פתרון לבעיית הפולודיום, החל להתכונן למותו, ולכן מינה את פפר למנכ"לית תעשיות סטארק, והחליט להתמודד עם המוות בדרך הכי בוגרת שיש - משיבה פרועה בביתו, כשהוא לבוש בחליפת האיירון מן. חברו של טוני רודי ניסה לעצור אותו מלעשות עוד נזק, והתפתח ביניהם ריב, שנהפך לקרב בין טוני לרודי, כל אחד לבוש בחליפת איירון מן.

רודי פיזר את המסיבה ולקח את חליפת MARK II איתו אל צבא ארצות הברית, משאיר את טוני שיכור, עם סלון הרוס.

### עצה מן העבר

    בעקבות מאורעות אלה, ניק פיורי נפגש עם טוני ומביא לו קלטות ומחברות עם מידע סודי שהיה שייך לאביו, ובעזרתם טוני מגלה תכנון של אביו ליצירת יסוד כימי חדש המסוגל להחליף את הפולודיום בכור הקשת. עם הכור החדש והחליפה החדשה, טוני נלחם בוואנקו וברובוטים של האמר עליהם הוא השתלט. טוני ורודי מביסים יחדיו את וואנקו, וטוני מחליט להיכנס לקשר עם פפר.

### יוזמת הנוקמים

    טוני עבר לעסוק בתחום של אנרגיה נקייה, והקים בניו יורק את הבניין הראשון שמופעל ע"י כור קשת ללא שום זיהום סביבתי - מגדל סטארק. למרות שנפסל כמועמד ליוזמה (עקב היותו שחצן וחסר יכולת לשתף פעולה עם אחרים), אחרי שלוקי פלש למתקן של שילד ולקח את הטסרקט, ניק פיורי הורה לגייס את טוני כדי שיעזור לתפוס את לוקי. טוני (יחד עם קפטן אמריקה והאלמנה השחורה) תפסו את לוקי ולקחו אותו למעצר בנושאת המטוסים של שילד.

### הקרב על ניו יורק

אחרי שלוקי ברח מכלאו והרג בדרך את קולסון, טוני הבין שלוקי צריך מקור אנרגיה גדול כדי להפעיל את הטסרקט - ושהוא עומד להשתמש במגדל סטארק. טוני הגיע למגדל וניסה לעצור את לוקי, אך השער נפתח והמוני צ'יטארי החלו להיכנס. טוני נלחם צד שאר חברי הנוקמים בנסיון לעצור את הפלישה, כשלפתע פיורי הודיע לו שטיל גרעיני בדרך לפגוע בניו יורק כדי להשמיד את השער.

טוני טס במהירות ולקח את הטיל, עובר יחד איתו בשער ומפוצץ איתו את ספינת האם של הצ'יטארי. הצ'יטארי מובסים וטוני עובר חזרה בשער שנייה לפני שהוא נסגר. לוקי נאסר ונלקח לאסגרד וטוני מזמין את ברוס באנר לעבוד לצידו בתעשיות סטארק.

### פוסט טראומה

אירועי הקרב על ניו יורק וחווית הכמעט מוות השפיעו קשות על טוני, שנכנס לחרדה שהחייזרים יפלשו שוב, והפעם הוא לא יהיה מוכן נגדם. לכן טוני החל לפתח כמויות פסיכיות של חליפות, כל אחת עם תכונותיה שלה, כדי להיות מוכן לכל מצב. סיטואציה זו העכירה על היחסים של טוני ופפר, וזאת החלה להתפרק שוב.

אחרי שמאבטחו לשעבר וחברו האפי נפצע קשות מפיגוע שחולל המנדרין - טוני יצא פומבית נגדו ואף סיפק לתקשורת את כותבת ביתו, מזמין את המנדרין לקרב הוגן. המנדרין בתגובה שלח מסוקים שהפציצו את ביתו של טוני, והשאירו אותו מחוסר כל עם חליפת אב טיפוס שלא עובדת.

### המנדרין האמיתי

    כשטוני לבסוף נכנס למחבואו של המנדרין, הוא גילה שהמנדרין הוא פשוט בובה, שחקן בריטי ששמו טרבור סלטרי, שנשכר ע"י אלדריץ קיליאן כדי לתת מסווה לניסוייו באקסטרמיס. אלדריץ חטף את פפר כדי לנקום בטוני והזריק לה אקסטרמיס, אך טוני נלחם והציל אותה, וכאקט של מחויבות ואהבה אליה, הוא פוצץ את כל החליפות שלו, והבטיח להפסיק להיות אובססיבי בנושא החליפות.

### יוזמת השלום

טוני ייצב את האקסטרמיס של פפר, ואף הלך ועשה ניתוח שהסיר את הרסיסים מליבו, ולא הצטרך יותר לכור הקשת. אך למרות הצהרתו לפפר שלא יבנה עוד חליפות, הוא בנה יחד עם ברוס באנר את ורוניקה (האלקבאסטר) בתור ביטוח למקרה שהאלק ישתגע, ואת לגיון הברזל כדי שימשו צבא עזר לנוקמים. אך מעל כל אותם פרויקטים, רעיון אחד קסם במיוחד לטוני - יוזמת השלום. טוני ניסה ליצור יחד עם באנר בינה מלאכותית שתשלוט על לגיון הברזל, ותשמש כדבריו "חליפת שריון לכוכב הכחול, הקטן והפגיע הזה".

### פריצת דרך

אחרי שהנוקמים תקפו את הבסיס של הברון סטראקר בסוקוביה ולקחו משם את השרביט, טוני ביקש מת'ור לחקור אותו כמה ימים, מתוך תקווה ללמוד על החפץ. טוני גילה על השרביט קוד המכיל בינה מלאכותית, וניסה במשך ימים להתאים אותו לתוכנית אולטרון. כשלבסוף זה הצליח, אולטרון דווקא הגיע למסקנה שכדי שהחיים על הכוכב ימשיכו להתפתח, יש להכחיד את האנושות, שמחזיקה אותם אחורה. אולטרון תקף את הנוקמים ולקח את השרביט, משאיר את הנוקמים להתווכח מי אחראי למה שקרה.

### קרב בין ענקים

    אחרי שמכשפת השני שיחקה עם מוחו, האלק השתגע ופנה אל עבר העיר, מתחיל להרוס בניינים. בלית ברירה (מכיוון ששאר חברי הנוקמים היו מנוטרלים בעקבות החזיונות של מכשפת השני) טוני זימן את ורוניקה והחל להילחם בהאלק, מקווה שיצליח להרביץ לו חזק מספיק כדי להרגיע אותו. אחרי שאסטרטגיה זו לא עבדה, טוני פשוט הפיל עליו בניין.

### נסיון שני

    הנוקמים נאבקו באולטרון, והצליחו לקחת ממנו את הגוף שפיתח לעצמו, שהיה עושה אותו בלתי מנוצח. טוני החליט שזו ההזדמנות להצליח עם תוכנית אולטרון, וניסה שוב, הפעם עם שילוב הממשק של ג'רוויס עם הבינה המלאכותית של אולטרון. חלק מהנוקמים התנגדו וניסו לעצור אותו, ומתוך כל הבלגן נוצר וויז'ן. למרבה המזל, וויז'ן סבר שהאנושות ראויה לשימור, ונלחם לצד הנוקמים באולטרון בקרב על סוקוביה.

### לקיחת אחריות

    טוני חש אשמה ולקח אחריות מלאה על אולטרון והסבל שהוא הביא, וניסה לעשות דברים למען הזולת, כמו הקמת קרן ספטמבר למימון פיתוחים מדעיים של סטודנטים. לכן כאשר גנרל רוס הגיע אל הנוקמים עם הסכמי סוקוביה, טוני היה בעדם, מתוך ההבנה שפיקוח, בכל צורה שהיא, יועיל לנוקמים. קפטן אמריקה חלק עליו והנוקמים התפצלו, חלקם חותמים על ההסכם והשאר פורשים.

### מלחמת האזרחים

אחרי שקפטן אמריקה נעלם עם באקי מתוך המעצר של האומות המאוחדות, רוס נתן לטוני 36 שעות לתפוס ולכלוא את קאפ. טוני גייס לשם כך את ספיידרמן ונתן לו חליפה חדשה, ויחד עם האלמנה השחורה, וויז'ן, רודי והפנתר השחור נלחם בקפטן אמריקה וחבורתו וניסו להביס אותם.

קאפ ובאקי הצליחו לברוח, והשאר נכלאו בפקודתו של רוס בראפט. זמן קצר לאחר מכן טוני גילה שקפטן אמריקה צדק והפלילו את באקי, ולכן הוא טס לסיביר כדי לעזור להם לעצור את זימו. אך שם זימו חשף פניהם כי באקי היה זה שרצח את ההורים של טוני, ושזו לא הייתה תאונת דרכים. טוני תקף בכעס את באקי וגם את קפטן אמריקה, שניסה להגן עליו. טוני הפסיד בקרב, וקפטן אמריקה ובאקי נעלמו.

### דמות אבהית

אחרי משבר הסכמי סוקוביה, טוני המשיך לדאוג לצורכי הנוקמים, וגם פיקח מרחוק על פיטר פארקר. לכן כאשר פיטר פישל וכמעט גרם למוות של עשרות חפים מפשע, טוני הגיעה והציל את המצב, ולאחר מכן דרש מפיטר את החליפה חזרה, מבין תוך כדי שהוא מתחיל להישמע כמו אביו.

רק אחרי שפיטר מוכיח כי הוא בן אדם טוב ואחראי, ומנע מהנשר לשדוד חפצים של הנוקמים, טוני מציע לו להצטרף רשמית לנוקמים, הצעה שפיטר דוחה בנימוס. כשפפר מופיעה שואלת מה הם יגידו עכשיו לעיתונאים, האפי שולף טבעת אירוסין וזורק אותה לעבר טוני, למרות שפפר אומרת שהם יוכלו לחשוב על רעיון יותר טוב מזה.

## הופעות ביקום הקולנועי

איירון מן (2008)

הענק הירוק (2008)

איירון מן 2 (2010)

הנוקמים (2012)

איירון מן 3 (2013)

הנוקמים עידן אולטרון (2015)

קפטן אמריקה מלחמת האזרחים (2016)

ספיידרמן השיבה הביתה (2017)